Diari Oficial de la Generalitat Valenciana


Sumari del DOGV 3808, del 04-08-2000 (2000/6488)

ORDRE de 26 de juliol de 2000, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar diverses ajudes de foment de l'ocupació per a l'exercici 2000, i s'obri un nou termini de presentació de sol·licituds en el programa regulat per l'Ordre de 14 d'abril de 1999, de la Conselleria d'Ocupació, Indústria i Comerç, de subvencions en l'àmbit de col·laboració amb les corporacions locals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3808

Data del DOGV
:   04-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6488


Data del document
:   26-07-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * creació d'ocupació
    * administració local
    * ajuda a l'ocupació
    * suport econòmic
    * ajuda pública

ORDRE de 26 de juliol de 2000, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar diverses ajudes de foment de l'ocupació per a l'exercici 2000, i s'obri un nou termini de presentació de sol·licituds en el programa regulat per l'Ordre de 14 d'abril de 1999, de la Conselleria d'Ocupació, Indústria i Comerç, de subvencions en l'àmbit de col·laboració amb les corporacions locals. [2000/Q6488]
  
L'Ordre de 23 de març de 2000, de la Conselleria d'Ocupació (DOGV número 3.720, de 30 de març de 2000) va donar publicitat a les línies de crèdit i a l'import global màxim destinat a atendre diverses ajudes de foment de l'ocupació per a l'exercici 2000. Així mateix, mitjançant sengles ordres d'11 d'abril de 2000, de la Conselleria d'Ocupació (DOGV número 3.737, de 26 d'abril de 2000), es va donar publicitat a les línies de crèdit i a l'import global màxim destinat a la concessió de les ajudes previstes en l'àmbit de col·laboració amb les corporacions locals i amb òrgans de l'administració general de l'estat, entitats autònomes de la Generalitat Valenciana, universitats i institucions sense ànim de lucre, respectivament, per a la contractació de personal treballador desocupat en la realització d'obres i servicis d'interés general per a l'any 2000.
  
La Llei 10/1999, de 30 de desembre, de Pressupostos de la Generalitat Valenciana per a l'any 2000, va aprovar l'acord de transferències corrents que inclou, entre altres línies de subvenció, les destinades a atendre els objectius del programa 322.10, Foment de l'Ocupació, finançades algunes d'elles per fons procedents de l'Institut Nacional d'Ocupació (INEM).
  
Posteriorment, mitjançant l'Ordre de 29 de febrer de 2000, del Ministeri de Treball (BOE d'11 de març de 2000), es distribueixen territorialment, per a l'exercici econòmic vigent, les subvencions corresponents a programes de suport a la creació d'ocupació, amb l'establiment de la possibilitat, en l'annex I, de redistribuir entre els diversos programes d'ocupació de cada bloc, les quantitats inicialment assignades per a cadascun d'ells, d'acord amb les necessitats de gestió, depenent de les característiques dels col·lectius que calga atendre. Per tot això, i per resolució de la Conselleria d'Economia, Hisenda i Ocupació, per la qual es proposa una generació de crèdit en el programa 322.10, Foment de l'Ocupació i Economia Social, capítol IV, referit a l'expedient de modificació pressupostària 13.017/00-126, de manera que determinades línies de subvenció tenen modificacions en les dotacions pressupostàries.
  
D'altra banda, per la Resolució de 9 de maig de 2000, del conseller d'Economia, Hisenda i Ocupació, s'autoritza l'augment del pressupost d'ingressos sobre la base d'una generació de crèdits per una major previsió d'ingressos procedents del Fons Social Europeu, derivats del nou marc comunitari de suport per al període 2000-2006. També s'autoritza la modificació de l'annex de transferències corrents del programa 322.10, Foment de l'Ocupació i l'Economia Social.
  
Finalment, i vista la bona acollida de les mesures de foment d'ocupació previstes en l'Ordre de 14 d'abril de 1999, de la Conselleria d'Ocupació, Indústria i Comerç, de subvencions en l'àmbit de col·laboració amb les corporacions locals, es considera convenient, atés l'increment en la dotació financera corresponent, obrir un nou termini per a sol·licitar les ajudes que s'hi preveuen.
  
Per tot això, i d'acord amb les disposicions de l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, mitjançant una ordre es donarà publicitat a les línies de subvenció que financen la concessió d'ajudes de naturalesa corrent o de capital i a l'import global que s'hi destina.
  
En virtut de tot això, i de conformitat amb el que disposa l'article 35 de la Llei 5/1983, de 30 de desembre, de Govern Valencià, i havent-se atribuït les competències en matèria de foment de l'ocupació a la Conselleria d'Economia, Hisenda i Ocupació, mitjançant el Decret 7/2000, de 22 de maig, del president de la Generalitat Valenciana,
  
ORDENE
  
Article únic
  
S'amplia la dotació pressupostària destinada a finançar diverses mesures de foment de l'ocupació per a l'exercici 2000, de conformitat amb allò establit en la Llei 10/1999, de 30 de desembre, de Pressupostos de la Generalitat Valenciana per a l'exercici 2000, a càrrec de la secció, del programa, de les línies i amb els imports que s'indiquen tot seguit:
  
a) Les ajudes de foment a l'ocupació autònoma per a l'any 2000, regulades per l'Ordre de 14 de desembre de 1999, de la Conselleria d'Ocupació (DOGV número 3.652, de 24 de desembre de 1999), línia 401/000/00 (codi comptable 212), import global màxim de 7.631.173.490 pessetes (9.428.206,17 euros), la qual cosa suposa un increment de 590.208.240 pessetes (3.605.318,42 euros) respecte de la dotació anterior.
  
b) Les ajudes previstes en l'Ordre de 28 de desembre de 1999, de la Conselleria d'Ocupació, per la qual es regulen diverses mesures de foment de l'ocupació destinades a persones amb discapacitat (DOGV número 3.664, de 12 de gener de 2000), es financen a càrrec del capítol IV, línia 415/000/00 (codi comptable 2.240), import global màxim de 3.127.175.857 pessetes (77.267.685,98 euros), la qual cosa suposa un increment de 263.780.395 de pessetes (4.507.590,78 euros) respecte de la dotació anterior. De l'import global màxim, 45.473.912 de pessetes (210.354,24 euros) són finançats pel Fons Social Europeu, per la qual cosa queda modificada la referència al Fons Social Europeu, efectuada en l'article 1, apartat h), paràgraf primer, de l'Ordre de 23 de març de 2000, de la Conselleria d'Ocupació, per la qual es dóna publicitat a les línies de crèdit i a l'import global màxim destinat a atendre diverses ajudes de Foment de l'Ocupació per a l'exercici 2000 (DOGV número 3.720, de 30 de març de 2000).
  
c) Les ajudes previstes en l'Ordre de 22 d'abril de 1999, de la Conselleria d'Ocupació, Indústria i Comerç, per la qual s'estableixen les bases per les quals es regulen les ajudes i subvencions a la contractació indefinida de personal treballador minusvàlid (DOGV número 3.491, de 10 de maig de 1999), es financen a càrrec del capítol IV, línia 419/000/00 (codi comptable 2.944), import global màxim de 482.062.345 de pessetes (5.475.220,27 euros), la qual cosa suposa un increment de 146.797.993 de pessetes (2.470.159,75 euros) respecte de la dotació anterior.
  
d) Les ajudes previstes en l'Ordre de 14 d'abril de 1999, de la Conselleria d'Ocupació, Indústria i Comerç, per la qual s'estableixen les bases reguladores de la concessió de subvencions consistents en el pagament de les quotes a la Seguretat Social al personal treballador que haja capitalitzat la prestació per desocupació (DOGV número 3.479, de 22 d'abril de 1999), es financen, per a les sol·licituds presentades en l'any 2000, a càrrec del capítol IV, línia 422/000/2000 (codi comptable 2.943), import global màxim de 439.023.486 de pessetes (5.216.785,07 euros), la qual cosa suposa un increment de 926.084.775 pessetes (3.533.686,73 euros) respecte de la dotació anterior.
  
e) Les ajudes contingudes en l'Ordre de 3 de maig de 1999, de la Conselleria d'Ocupació, Indústria i Comerç, per la qual s'estableixen les bases per a la concessió de subvencions en l'àmbit de col·laboració amb òrgans de l'administració general de l'estat i els seus organismes autònoms, amb les entitats autònomes de la Generalitat Valenciana, universitats institucions sense ànim de lucre, que contracten personal treballador desocupat en la realització d'obres i servicis d'interés general i social (DOGV número 3.502, de 25 de maig de 1999), modificada per l'Ordre de 28 de desembre de 1999, de la Conselleria d'Ocupació (DOGV número 3.660, de 5 de gener de 2000), es financen a càrrec del capítol IV, línia 407/000/2000 (codi comptable 2.945), import global màxim de 7.230.819.039 pessetes (53.556.193,72 euros), la qual cosa suposa un increment de 463.410.487 pessetes (3.126.537,09 euros) respecte de la dotació anterior.
  
f) Les ajudes contingudes en l'Ordre de 14 d'abril de 1999, de la Conselleria d'Ocupació, Indústria i Comerç (DOGV número 3.476, de 19 d'abril de 1999), modificada per l'Ordre de 28 de desembre de 1999, de la Conselleria d'Ocupació (DOGV número 3.660, de 5 de gener de 2000), per la qual s'estableixen les bases per a la concessió de subvencions en l'àmbit de la col·laboració amb les corporacions locals per a la contractació de personal treballador desocupat en la realització d'obres i servicis d'interés general i social, es financen a càrrec del capítol IV, línia 423/000/2000 (codi comptable 2.941), import global màxim de 7.978.297.444 de pessetes (22.848.613,59 euros), la qual cosa suposa un increment de 1.433.184.273 pessetes (15.730.817,55 euros) respecte de la dotació anterior.
  
g) Les ajudes a la integració sociolaboral en entitats d'economia social, regulades per l'Ordre de 28 de desembre de 1999, de la Conselleria d'Ocupació, per la qual s'estableix un programa d'ajudes a l'economia social per a l'any 2000 (DOGV número 3.663, d'11 de gener de 2000), es financen a càrrec del capítol IV, línia 413/000/2000 (codi comptable 219), import global màxim de 786.305.397 pessetes (3.520.517,73 euros), la qual cosa suposa un increment de 52.251.101 pessetes (365.306,35 euros) respecte de la dotació anterior. Del citat import global, la quantitat de 3.148.000 pessetes (18.919,86 euros) es destinarà a la concessió d'ajudes financeres per a la integració sociolaboral en cooperatives i societats laborals regulades en el títol III de l'Ordre de 28 de desembre de 1999, i la de 245.919.439 pessetes (3.501.597,87 euros), a la concessió de les ajudes previstes en l'article 12 de la citada Ordre de 28 de desembre de 1999.
  
DISPOSICIÓ ADDICIONAL
  
S'obri un nou termini de presentació de sol·licituds de 15 dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana, en el programa regulat per l'Ordre de 14 d'abril de 1999, de la Conselleria d'Ocupació, Indústria i Comerç, modificada per l'Ordre de 28 de desembre de 1999, de la Conselleria d'Ocupació, per la qual s'estableixen les bases per a la concessió de subvencions en l'àmbit de la col·laboració amb les corporacions locals per a la contractació de personal treballador desocupat en la realització d'obres i servicis d'interés general i social.
  
DISPOSICIÓ ADDICIONAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de juliol de 2000
  
El conseller d'Economia, Hisenda i Ocupació,
  
VICENTE RAMBLA MOMPLET